ВЪПРОСИ И ОТГОВОРИ ПО ПРОЦЕДУРА

№ BG161PO003-1.1.05 „Разработване на иновации от стартиращи предприятия"
ОТГОВОР НА ВЪПРОС № 71,  

ПОЛУЧЕН НА 12.09.2011 г.   
И ПУБЛИКУВАН НА 21.09.2011 г.
ВЪПРОС № 71 
УВАЖАЕМИ ГОСПОЖИ И ГОСПОДА, 
Във връзка с предстоящото разработване на проект от стартиращо иновативно предприятие за кандидатстване по открита процедура ВG161РО003-1.1.05 „Разработване на иновации от стартиращи предприятия”, моля да ми отговорите на следните въпроси:
1. Трябва ли кандидатстващата фирма да обяви започване на дейност преди подаване на Формуляра за предварителен подбор или е достатъчно тя да бъде само регистрирана в Агенцията по Вписвания
2. Трябва ли квалифицирания персонал и експертът да са наети на трудов договор към фирмата кандидат към момента на подаване на документите на Формуляра за предварителен подбор, за да бъдат оценени техния професионален опит и квалификация (оценка на административното съответствие и допустимостта на кандидата)
Поздрави
Мария Стоянова
12.9.2011 г. 

ОТГОВОР № 71 
1. Съгласно общите критерии за допустимост, за да са допустими по настоящата процедура за подбор на проекти, кандидатите трябва да са еднолични търговци, търговски дружества или кооперации, регистрирани съгласнo Търговския закон или Закона за кооперациитe, като регистрацията по съответния ред следва да е приключила не по-рано от 3 (три) години преди датата на подаване на проектното предложение по процедурата. Регистрацията следва да е приключила към датата на подаване на Формуляра за предварителен подбор, т.е. към тази дата кандидатът трябва да е вписан в Търговския регистър. С Насоките за кандидатстване не се поставят изисквания за наличие на дейност, но на етап техническа и финансова оценка се оценява наличието на придобити от кандидата права по индустриална собственост или такива в процес на придобиване в резултат от НИРД.
2. Насоките за кандидатстване по настоящата процедура не поставят задължително изискване квалифицирания/експертния персонал да бъде назначен на договор в предприятието-кандидат към момента на подаване на Формуляра за предварителен подбор. Но в случай че кандидатът желае при оценката на цялостното му проектно предложение да бъде взет предвид иновативния капацитет и квалификацията в съответната научна област на този персонал, следва да удостовери чрез съответните договори, че те са част от експертния персонал на фирмата.

